Nissen-Sommersted begyndte i et handelsfirma i Helsingør, han blev sekretær i det svenske og norske konsulat i Frederikshavn, var ude at rejse for et engelsk handelsfirma mellem Sankt Petersborg og Lissabon og ledede med held et importfirma i bl.a. Hull og Darlington i England. 1862 startede han igen i Danmark med et stærkt voksende kulimportfirma; 1873 rejste han til [[Rusland]]. Syv meget aktive år i handlen dér fulgte mellem Sankt Petersborg og bl.a. regionen omkring [[Kaukasus]]<ref>Udførlig artikel i en avis [desværre uden kilde] til hans 70-års-fødselsdag, København 17. februar 1905 og flere korte eftermæle i aviser til hans død, København 25. februar 1905 hos familien</ref>. Efter døden af [[Hans Jessen Pallisen]] (1815 – 1881), hans svigerfar, der var dansk generalkonsul i Sankt Petersborg, flyttede „[[etatsråd]] Nissen-Sommersted“ med familien til København (1. november 1891 meldt i Kronprinsessegade nr. 14, 2. sal) og boede bl.a. i neo-renæssance-villaen på Carit Etlarsvej nr. 3 (Frederiksberg)<ref>Optegnelser, breve og fotografier hos familien</ref>.
Historie Erhvervsliv